મૂળ જામનગર જિલ્લાના જામ ખંભાળીયા તાલુકાના અને શહેરના કાલાવડ રોડ ઉપર સ્વામિનાયારણ મંદિર પાછળ જીવનવીહાર સોસાયટીમાં રહેતા તેમજ એલઆઈસીમાં સિનિયર ક્લાર્ક તરીકે નોકરી કરતા કિરણભાઈ નાથાભાઈ પાબારી નામના ૫૫ વર્ષીય લોહાણા આધેડ ગત સાંજે નિત્યક્રમ મુજબ રેસકોર્સ રિંગ રોડ ઉપર પ્લેઝર લઈને વોકિંગ કરવા આવ્યા હતા વોકિંગ પૂરું કરીને તેઓ પરત ઘરે જતા હતા ત્યારે ભગવતીપરામાં રહેતો અને ઘોડા ઉપર બાળકોને સવારી કરાવતો સગીર ત્યાંથી જતો હતો ત્યારે ઘોડો અચાનક ભડકતા કિરણભાઈને ઠોકરે ચડાવતા તેઓ રોડ ઉપર પટકાયા હતા અને માથામાં ગંભીર ઇજા થતા લોહી નીકળવા લાગ્યું હતું ઘોડાની લગામ પકડનાર બાળકને પણ પછાડી દેતા તેને પણ ઇજા થઇ હતી અકસ્માત થતા જ લોકોના ટોળા એકઠા થઇ ગયા હતા અને પોલીસ કાફલો પણ દોડી ગયો હતો ઘટના અંગે ૧૦૮ને જાણ કરતા ૧૦૮નો સ્ટાફ દોડી ગયો હતો જેમાં વૃદ્ધનુ તો ઘટનાસ્થળે જ મોત થયું હતું જયારે બાળકને હોસ્પિટલે ખસેડાયો હતો મૃતક કિરણભાઈ ૩ ભાઈ અને ૧ બહેનમાં સૌથી મોટા હતા સંતાનમાં એક દીકરી હોવાનું જાણવા મળ્યું છે